CELEX: 31990R1490
Language: el
Date: 1990-05-31 00:00:00
Title: Κανονισμός (ΕΟΚ) αριθ. 1490/90 της Επιτροπής της 31ης Μαρτίου 1990 για την τροποποίηση του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος

Avis juridique important

|

31990R1490

Κανονισμός (ΕΟΚ) αριθ. 1490/90 της Επιτροπής της 31ης Μαρτίου 1990 για την τροποποίηση του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος  

Επίσημη Εφημερίδα αριθ. L 140 της 01/06/1990 σ. 0105 - 0105 Φινλανδική ειδική έκδοση: Κεφάλαιο 3 τόμος 32 σ. 0202  Σουηδική ειδική έκδοση: Κεφάλαιο 3 τόμος 32 σ. 0202 

*****ΚΑΝΟΝΙΣΜΟΣ (ΕΟΚ) αριθ. 1490/90 ΤΗΣ ΕΠΙΤΡΟΠΗΣ  της 31ης Μαΐου 1990  για την τροποποίηση του κανονισμού (ΕΟΚ) αριθ. 685/69 περί των λεπτομερειών εφαρμογής των παρεμβάσεων στην αγορά του βουτύρου και της κρέμας γάλακτος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 3879/89 (2), και ιδίως το άρθρο 6 παράγραφος 7,  Εκτιμώντας:  ότι βάσει του κανονισμού (ΕΟΚ) αριθ. 685/69 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 569/90 (4), η πληρωμή του βουτύρου σε σκόνη που αγοράζεται από τον οργανισμό παρεμβάσεως πραγματοποιείται εντός προθεσμίας που αρχίζει την ενενηκοστή ημέρα μετά την ημερομηνία αναλήψεως· ότι οι εργασίες πληρωμών, μετά από εμπορικές συναλλαγές μεταξύ ιδιωτών, πραγματοποιούνται σε συντομότερες προθεσμίες· ότι πρέπει να προσεγγίσουν οι προθεσμίες αυτές και να συντομευθεί, κατά συνέπεια, η ελάχιστη προθεσμία πληρωμής μετά την αγορά στην παρέμβαση και να γίνει σαράντα πέντε ημέρες μετά την ημερομηνία αναλήψεως· ότι είναι αναγκαίο να συντομευθεί συγχρόνως η μέγιστη προθεσμία πληρωμής·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 685/69, στην παράγραφο 5, οι όροι «ενενηκοστή» αντικαθίστανται από τους όρους « τεσσαρακοστή πέμπτη» και οι όροι «εκατοστή εικοστή» αντικαθίσταται από τους όρους «εξηκοστή πέμπτη».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Μαΐου 1990.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 378 της 27. 12. 1989, σ. 1.  (3) ΕΕ αριθ. L 90 της 15. 4. 1969, σ. 12.  (4) ΕΕ αριθ. L 59 της 8. 3. 1990, σ. 10.